Charles Martin Wamika

Charles Martin Wamika (Budaka barrutia, 1953ko abuztuaren 12a – Kampala, 2025eko urriaren 22a) ugandar elizgizon katolikoa izan zen. 1993tik 2010era Tororoko apezpiku laguntzailea izan zen eta 2010etik 2025era Jinjako apezpikua.

 Bizitza 
Wamika 1953ko abuztuaren 12an jaio zen, gaur egungo Budaka barrutian, Ugandako Protektoratuko ekialdean. San Petri Claverren ikastetxean ikasi zuen, eta gero, 1964an, Nagongerako San Pio X.a apaizgaitegi txikira joan zen. Filosofia Guluko Alokolumgo Ugandako Martirien apaizgaitegi nagusian ikasi zun, eta gero teologia Kampalako Ggabako apaizgaitegi nagusian.

1979ko irailaren 22an apaiztu zen, Tororoko elizbarrutian inkardinatuta geratuz. 1993ko urriaren 18an, Joan Paulo II.a aita santuak Tororoko apezpiku laguntzaile eta Tacapaeko apezpiku titular izendatu zuen. 1994ko otsailaren 19an jaso zuen apezpiku-ordinazioa Tororoko Ugandako Martirien katedralean, James Odongoren eskutik.

2010eko martxoaren 2an, Benedikto XVI.a aita santuak Jinjako apezpiku izendatu zuen. Kargu horretan Joseph Willigers ordezkatu zuen. 2025eko urriaren 22an hil zen Kampalako Lubaga muinoko Ugandako Martirien ospitalean, 72 urte zituela.

 Ondorengotza apostolikoa 

 Erreferentziak 

 Kanpo estekak 

Kategoria:Ugandako katolikoak
Kategoria:Joan Paulo II.ak izendatutako apezpikuak
Kategoria:Kampalan hildakoak